**UPUTE ZA IZRADBU ZAVRSNOGA RADA**

1. Završni rad je učenikova samostalna stručna obrada izabrane teme. Izradom i obranom završnog rada učenik :

* + - pokazuje stupanj usvojenosti teorijskog i praktičnog znanja i sposobnost služenja stručnom literaturom i elektroničkim izvorima podataka.
		- dokazuje stupanj stečenih kompetencija i ishoda obrazovanja u obrazovnom profilu
		- pokazuje se kompetentnost samostalnog istraživanja i stručne obrade izabrane teme na sustavan, smislen i gramatički i pravopisno ispravan način.

 Obranom završnog rada u obliku prezentacije pokazuje se učenikova sposobnost

samostalnog izlaganja, objašnjavanja i prezentiranja rezultata istraživanja u pisanom radu.

2. Učenik izabire temu završnog rada u dogovoru s predmetnim nastavnicima struke, a poštujućih rokove iz Pravilnika o izradbi i obrani završnog rada.

3. Nakon izbora teme završnog rada učenik predlaže nacrt ili strukturu završnog rada mentoru na redovitim konzultacijama. Ovdje je važno da učenik navede popis literature i druge izvore podataka koje namjerava koristiti pri izradi završnog rada.

4. Nastavnik zajedno s učenikom definira precizan sadržaj i strukturu završnog rada.

 Tijekom izrade u vrijeme dogovorenih konzultacija nastavnik stoji na raspolaganju za sve eventualne nejasnoće, sugestije oko pisanja rada i savjete oko dodatnih izvora literature.

5. Nakon sto izabere temu završnog rada učenik prikuplja literaturu, udžbenike, članke iz časopisa, informacije s interneta iii baza podataka koji obraduju izabranu tematiku. Proučavanje stručne literature je nužan preduvjet daljnjeg samostalnog rada.

6. Učenik izrađuje rad samostalno s pravom i obvezom redovitih konzultacija s mentorom. Mentor prati rad učenika i pomaže mu savjetima, a može zahtijevati doradu, izmjenu iii dopunu završnog rada. Učenik je dužan postupiti prema uputama i primjedbama mentora.

7. Završni rad sastoji se od sljedećih dijelova:

* + - naslovna stranica sadržaj
		- sažetak
		- uvod
		- glavni dio - razrada teme zaključak
		- literatura, prilozi
		- posljednja stranica rada (za upisivanje ocjena)

Završni rad treba spiralno uvezati.

a) **Naslovnom stranicom** autor uspostavlja prvi kontakt s čitateljem rada. Treba sadržavati osnovne podatke (o školi, smjeru, učeniku, mentoru, nastavnom predmetu. naslovu završnog rada, školskoj godini ) te biti odgovarajuće oblikovana. Nikada se ne označava rednim brojem. Ubacivanje slika u naslovnu stranicu se ne dozvoljava.

(prilog 1)

b) **Sadržaj** predstavlja tematski prikaz rada i daje uvid u stranice rada na kojima se nalaze naslovi cjelina, poglavlja, odjeljaka. Sadržaj se stavlja odmah iza naslovnice. (prilog 2)

c) **Sažetak** je, kako mu i ime govori, sažeta verzija cjelokupnog rada. Poželjan opseg sažetka je jedna do jedna i pol stranica teksta. Sažetak se piše bez podnaslova, poput eseja. U sažetku se ukratko:

* + - opisuju svrha i ciljevi rada
		- izlažu teorijska polazišta
		- povezuju s praktičnim dijelom
		- navode zaključci.

Sažetak se može početi pisati tek kada je cjelokupan završni rad napisan (točnije: dio rada od uvoda do zaključka). Sažetak se ne numerira.

d) **Uvod** se numerira arapskim brojem 1. Uvod sadrži osnovne naznake problema koji se razmatra (imenuje se problem i razlog izbora za predmet proučavanja), način obrade problema i strukturu rada.

e) **Glavni dio** iii razrada teme, ukoliko to tema dopusta, sastoji se od dva temeljna

 dijela.

Prvi je dio teorijski dio u kojem se navode teorijski doprinosi različitih autora. Drugi dio je praktični dio u kojem se prikazuje konkretan primjer problema iii slučaj iz prakse. Cjelokupan sadržaj teksta u radu treba biti smisleno raspoređen.

f) Tekst završnog rada završava **zaključkom** u kojemu ukratko treba prikazati rezultate i spoznaje do kojih se u radu došlo. Također, u zaključku je poželjno iznijeti stav o istraženom problemu, prikazati eventualnu nepodudarnosti teorije i prakse, te istaknuti vlastita mišljenja i prijedloge. Zaključak mora započeti na posebnoj stranici i numerira se .

g) Popis **literature** slijedi nakon zaključka, a prije eventualnih priloga ili

 dodataka.

Naslov *Literatura* numerira se i piše velikim slovima na vrhu stranice.

lzvori se nizu abecednim redom prema prezimenu autora, a ne postoji li autor iii urednik prema prvoj rijeci iz naslova. Označavaju se arapskim brojevima. Najprije se navodi prezime autora koje se odvaja zarezom od inicijala imena. Zatim se piše naslov knjige, ime izdavačke kuće, sjedište izdavačke kuće iii mjesto gdje je knjiga izdana te godina kada je izdana.

Članci korišteni u radu navode se ovako: najprije se piste autor, zatim naslov članka te časopis u kojem je članak objavljen, broj časopisa, godina izdanja navedenoga broja, te stranice na kojima je članak tiskan.

 Primjeri navođenja literature:

*knjige, udžbenici:*

1. Kuvačić, N: Poduzetnički projekt - Kako sačiniti biznis-plan?-Teorijski prikaz, Veleučilište u Splitu, Split, 2001.

2. Marušić, M: Plan marketinga za uspješno tržišno poslovanje, Adeco, Zagreb,

 1998.

*stručni članci:*

1. Solomon, G., King, S: Issues in growing a family business, Journal of Small Business

Management, 2001. vol. 39(1), pp. 3-13.

2. Jelavić, F: Aktivnosti učenika kao temeljna odrednica nastave, Pedagoški rad, br. I,

1988., str. 44-51.

*internetske stranice:*

1. web stranice Hrvatske gospodarske komore [www.hgk.hr](http://www.hgk.hr/) (10. 01. 2010)

2. [www.Home-Smaii-Business.com](http://www.Home-Smaii-Business.com/) (05.12. 2009)

osim cijelog imena stranice u zagradi je potrebno navesti i datum posjete stranici s koje smo preuzeli podatke.

U izradi svoga završnog rada koristit ćete Internet pa je stoga važno naglasiti da se metoda *copy-paste* s interneta u Word ne smatra izradom završnog rada. Podaci se mogu preuzeti s interneta, ali to ne smije biti *copy-paste* čitavih stranica.

h) Prilozi (dokumenti i sl. ) stavljaju se na kraj rada. Numeriraju na vrhu stranice *(Prilog* *br. 1, Prilog br.2* ...) i takvi se vode u SADRŽAJU.

8. POSLJEDNJA STRANICA RADA treba izgledati kao u prilogu br. 3. Na njoj se ostavlja prostor u koji će se upisati datum predaje rada, ocjena izradbe rada, potpis mentora kao dokaz da je mentor prihvatio rad, datum obrane rada i ocjena obrane rada, te završna ocjena koja proizlazi iz aritmetičke sredine ocjena izradbe i obrane rada. Moguće je upisati i komentar mentora iii komisije za obranu.

9. Mentor za svakog učenika ispunjava konzultacijski list na kojem evidentira kada je i koliko puta učenik bio na konzultacijama. Konzultacijski list ostaje kod mentora i prilaze se završnom radu..(prilog 4 )

10. Broj stranica završnog rada: - za učenike obrtničkih zanimanja po jedinstvenom modelu obrazovanja 5-10 stranica[[1]](#footnote-1). Naslovna stranica i prilozi se ne računaju.

11.Dva primjerka spiralno uvezanog rada (s potpisom mentora na posljednjoj stranici kojim se potvrđuje da je mentor prihvatio rad ) treba predati u tajništvo škole na ovjeru i urudžbiranje.

12. Obrana završnog rada:

* + - završni rad brani se pred tročlanim povjerenstvom koji cine razrednik, mentor i

 profesor struke.

* + - obrana rada traje najduže 30 minuta
		- od učenika se očekuje da samostalno predstavi osnovne teze svoga rada, da

 pokaze samostalno vladanje obrađenom temom i odgovori na pitanja ispitivača.

* + - samostalno predstavljanje teme rada obavlja se uz pomoć PowerPoint prezentacije

 koja mora imati 10 slajdova .

* + - ukoliko učenici imaju noviju verziju Microsoft Officea neka prezentaciju pri snimanju

 pretvore u verziju 97-2003. :

* + - Save as-Save asType PowerPoint 97-2003
		- nakon prezentacije učenik odgovara na pitanja povjerenstva
		- učeniku se ocjena ne priopćava odmah, nego tek kada svi učenici završe s

 obranom radnji

Prije pisanja završnog rada treba se prisjetiti:

* + rijeci se odvajaju samo jednim razmakom
	+ interpunkcijski znakovi (. , ? ! : ; ) pišu se zajedno s riječju iza koje slijede, nakon toga obvezno jedan razmak
	+ navodnici i zagrade pišu se zajedno s riječju ispred i iza koje se nalaze
	+ crtica se piše zajedno s riječima između kojih stoji ako se radi o složenici (npr. matematičko-informatički), a odvojeno ako se koristi u neku drugu svrhu
	+ rečenicu nikada ne valja započinjati brojkom
	+ tekst treba pisati u odlomcima (odlomak je dio teksta koji zaključujemo tipkom <Enter> )
	+ početak odlomka mora biti uvučen --> tipka <Tab>.

veličina slova i vrsta pisma:

Standardna veličina slova za cijeli tekst je 12 (naslovi cjelina 14). Izuzetak je naslovnica gdje je dio pisan fontom 14, a dio fontom 12 (vidi prilog 1)

Vrsta pisma (font) treba biti Times New Roman ili Arial. Odabrani font mora se primjenjivati na cijeli tekst završnog rada.

Stil fonta (Bold, Italic, Underline) se ne primjenjuje na cijeli tekst već samo na pojedine riječi iii dijelove rečenica koje želimo posebno istaknuti. Ne treba ga koristiti prečesto jer će rad izgledati neuredno.

a) označi sve (Edit 🡪 Select All)

b) veličina slova je 12 (Format 🡪 Font 🡪 Size 12)

c) font (Format 🡪 Font 🡪 Font (npr.) Arial)

poravnanje (obostrano), prored (1.5)

Tekst treba obostrano poravnati (naslove ćemo naknadno oblikovati), a standardni prored za završni rad je 1.5.

a) označi sve (Select All)

b) poravnanje je obostrano (Format 🡪 Paragraph 🡪Alignment: justified)

c) prored je 1.5 (Format 🡪 Paragraph 🡪 Line spacing: 1 5 l1nes)

postavljanje standardne margine stranica

Standardne margine - gore, dolje, lijevo i desno su 2,54 cm (1 inch) .Potrebno je postaviti i uveznu marginu slijeva (oko 1 cm).

Page Layout 🡪 kartica Margins 🡪 margine (Top, Bottom, Left, Right) staviti na 2,54 cm, a uveznu (Gutter) na 1 cm.

slike, crteži, tablice, grafikoni

Slike, crteži, tablice i grafikoni ubacuju se između teksta

Svakoj slici, crtežu, tablici, grafikonu potrebno je dodati redni broj i naziv. To se piše odmah ispod slike (bez reda razmaka).

I slika i naziv slike se centriraju (Format 🡪 Paragraph 🡪 Alignment: Center).

Po jedan red razmaka stavlja se prije slike i poslije naziva.

umetanje brojeva stranica

Stranice završnog rada trebaju biti pravilno označene. Umeću se automatski u zaglavlje

(header) iii podnožje (footer). Naslovna stranica ne smije imati oznaku broja.

a) Insert 🡪 Page Numbers

b) možemo odabrati hoće li brojevi stranica biti gore ili dolje (Position)

c) lijevo, desno ili u sredini (Alignment)

d) naslovna stranica bez oznake broja stranice (ostaviti prazno Show number on first

 page)

zaglavlje i podnožje

U zaglavlje iii podnožje može se smjestiti tekst koji će biti vidljiv na svim stranicama rada, npr. može na vrhu svake stranice pisati naziv autora i naslov rada sto je zgodno podvuci da se odvoji od glavnog teksta. (vidi vrh stranice).

a) View 🡪 Header and Footer

b) otvorit će se okviri za zaglavlje i podnožje (ostatak teksta je sive boje)

c) upišemo željeni tekst, formatiramo ga - veličina slova. poravnanje, crta ispod,...

d) naredbom Close zatvaramo pogled zaglavlja i podnožja i vraćamo se u tekst rada

 (sad je zaglavlje i podnožje sive boje)

e) u Print Preview (pod File) možemo pogledati jesmo li zadovoljni izgledom rada

označavanje dijelova završnog rada

Najpregledniji način označavanja dijelova rada predstavlja decimalni sustav brojeva. Svaka se glava (cjelina) označava arapskim brojem (1., 2., 3.,...). Prva znamenka svakoga poglavlja podudara se s brojem glave kojoj poglavlje pripada, a druga znamenka označava redni broj navedenoga poglavlja (1.1., 1.2., 1.3.,...). Isti postupak slijedi za označavanje odjeljaka (1.4.1., 1.4.2.,...) i točaka.

(Pogledati kako je rad označen u SADRŽAJU. Prilog br. 2)

a)Dakle, najprije se treba "prošetati" tekstom i ispred naslova dodati gore navedene oznake. Pritom se i prije i poslije naslova stavlja po jedan red razmaka. Svaka glava (cjelina) treba početi na novoj stranici (Insert 🡪 Break 🡪 Page Break).

b)Zatim se naslovima dodjeljuju stilovi: Naslove cjelina formatira se u Naslov1 (Heading1), nazive poglavlja u Naslov2 (Heading2), nazive odjeljaka u Naslov3 (Heading3).Pritom se svakom stilu (Heading1, Heading2, Heading3) može dodati još neki od formata za oblikovanje teksta kao npr. Bold, Italic, Underline . Veličina slova za Heading1 mora biti veća od Heading2, a ona veća od Heading 3 koja je veća iii jednaka normalnom tekstu ( font 12).

c)Označi se prvi naslov cjeline, na njega se primijeni Heading1 (Format 🡪 Style 🡪 Heading1...), po želji se doda još neki od formata za oblikovanje teksta (boja, veličina slova). Nakon toga se u popisu stilova javlja Heading1... (ono sto ste dodali).

Zatim se redom označavaju i naslovi preostalih cjelina i na njih se primijenimo isti taj stil

Heading1... Zgodno je za to koristiti prenositelja oblikovana (Format painter).

d)Isti postupak se ponavlja za poglavlja (Heading2+...), odjeljke (Heading3+ . ).

citiranje i bilješke

Kada citiramo nekog autora, citat je potrebno staviti u navodnike, primijeniti kurziv (stil Italic), te navesti koga smo citirali. Za to se mogu koristiti fusnote. U fusnote se mogu stavljati i definicije, napomene i sl.

Npr. *"Informacijska znanost je znanost koja se bavi informacijama u najširem smislu."* 1

a) Insert 🡪 Reference 🡪 Fusnote 🡪 OK, u tekstu pojavio se redni broj fusnote (1)

b) na toj stranici ispod teksta iza znaka 1 potrebno je dopisati komentar na citat ovako

 1 Grundler, D., Blagojević, L. Informatika I, Zagreb: Školska knjiga, 2007., str. 1 4.

Prilog br. 1: Naslovna stranica

**Srednja škola Duga Resa**

**Jozefinska cesta 27,Duga Resa**

Naziv programa: STROJARSTVO

**Zanimanje: PUŠKAR**

**ZAVRŠNI RAD**

Nastavni predmet:

Tema:

Mentor: Učenik:

Ana Anić, prof. Marko Marić,3.c

Duga Resa, ljetni rok,

šk. god. 2016./2017.

Prilog br. 2 Sadržaj

SADRŽAJ

SAŽETAK............................................................................................................. 1

1. UVOD................................................................................................................3

2. RAČUNOVODSTVO TRGOVINSKIH PODUZECA...........................................4

2.1. Pojam računovodstva .....................................................................................4

2.2. Povijesni razvoj računovodstva ......................................................................4

2.3. Načela računovodstva................................................................................. ..5

2.4. Računovodstveni proces ................................................................................6

2.5. Knjigovodstvene isprave u računovodstvu trgovačke robe.............................6

3. UPRAVLJANJE U RAČUNOVODSTVU............................................................7

3.1. Struktura računovodstva .............................................................................. ..7

3. 2. Financijsko upravljanje...................................................... .............................7

3.3. Upravljačko računovodstvo ........................................................................... .8

3.4. Informacije potrebne za donošenje upravljačkih odluka ............................... ..8

4. PLANIRANJE U RAČUNOVODSTVU...............................................................9

4.1. Strateško planiranje i postojeći program ........................................................9

4.2. Formalni sustav strateškog planiranja ............................................................9

4.3. Računovodstveno planiranje ........................................................................10

4.3.1. Svrha računovodstvenog planiranja .................................................. ..10

4.3.2. Zadaci računovodstvenog planiranja.............................................. .....10

5. RAČUNOVODSTVENO PLANIRANJE U TRGOVINI.....................................11

5.1. Pojam računovodstvenog plana ...................................................................11

5.2. Plan prodaje .................................................................................................11

5.2.1. Pogreške u prognozi prodaje ..............................................................11

5.2.2. Tehnike predviđanja prodaje ...............................................................12

5.2.3. Podloga za prognozu i izrada plana prodaje .......................................13

5.3. Plan nabave .................................................................................................13

5.3.1. Pretpostavke za izradu plana nabave .................................................14

5.3.2. Pogreške u planiranju zaliha ...............................................................14

5.4. Plan troškova marketinga i uprave ...............................................................15

5.5. Plan novca ...................................................................................................15

5.6. Upravljanje novcem......................................................................................15

5.7. Planski financijski izvjestaji...........................................................................16

5.8. Izrada računovodstvenog plana ...................................................................16

5.8.1. Vremenski vijek računovodstvenog plana ...........................................16

5.8.2. Komisija za planiranje .........................................................................17

5.9. Uloga računovodstva u planiranju ................................................................18

5.10. Ljudski utjecaj u računovodstvenom planiranju..........................................18

5.11. Ograničenja planova ..................................................................................19

6. PRIMJER IZ PRAKSE: PODUZEĆE „BONUS" d.o.o.............................. ........20

6.1. Opći podaci o poduzeću............................................................................ ...20

6.2. Okolina i konkurencija .................................................................................. 21

6.3. Odnosi s kupcima i dobavljačima .................................................................21

6.4. Planiranje i odlučivanje.................................................................................22

6.5. Računovodstveno planiranje u poduzeću.....................................................23

7. ZAKLJUČAK ......................................................... 0 ................................... ......25

8. LITERATURA..................................................................................................26

9.PRILOZI 27

9.1. Bilanca 27

9.2. Račun dobiti i gubitka.....................................................................................28

9.2. Financijski plan za 2010. godinu....................................................................29

Prilog br. 3: Posljednja stranica rada

Datum predaje rada:

 (mentor je prihvatio izradbu)

Potpis mentora:

Ocjena pisanog rada:

Datum obrane rada:

Ocjena obrane rada:

Konačna ocjena:

Povjerenstvo:

1. mentor :

2. profesor struke (strukovni učitelj):

3. profesor struke (strukovni učitelj):

Prostor za izdvojeno mišljenje ili eventualni komentar:

Prilog br. 4: KONZULTACIJSKI LIST

Konzultacijski list za učenika : , razred:

|  |  |  |  |
| --- | --- | --- | --- |
| Rb. | Datum konzultacija | Bilješke o napredovanju | Potpis mentora |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Mentor

1. Jedna stranica teksta treba sadržavati 1800 znakova tj. jednu karticu znakova. U donjem lijevom dijelu statusne trake postoji brojač riječi i znakova na kojem se može očitati broj znakova bez praznina i podijeliti sa 1800. Na taj način se dobije točan broj napisanih kartica koji treba biti jednak broju zadanih stranica. [↑](#footnote-ref-1)